Suchinthana/ta-wikipedia huggingface dataset:
சினி ஏரி

{
  "type": "Feature",
  "geometry": { "type": "Point", "coordinates": [102.916667, 3.433333] },
  "properties": {
    "title": "Malaysian Lake",
    "marker-color": "7B68EE",
    "marker-size": "medium",
    "marker-symbol": "wetland"
  }
}
சினி ஏரி (மலாய்: Tasik Chini; ஆங்கிலம்: Chini Lake); என்பது மலேசியா, பகாங் மாநிலத்தில், பெக்கான் மாவட்டத்தில் அமைந்துள்ள ஒரு நன்னீர் ஏரி. 12 சின்ன ஏரிகளைக் கொண்ட சினி ஏரி, தீபகற்ப மலேசியாவில் இரண்டாவது பெரிய நன்னீர் ஏரியாகும் 

பகாங் மாநிலத் தலைநகரான குவாந்தான் நகரில் இருந்து 85 கி.மீ. தொலைவில் உள்ளது. சினி ஏரி ஒரு பண்டைய கெமர் நகரத்தின் தளமாக இருக்கலாம் என்று வரலாற்று ஆசிரியர்கள் சிலர் நம்புகின்றனர்.

தீபகற்ப மலேசியாவின் கிழக்குக் கரை மலைத் தொடரில் சினி ஏரி அமைந்து உள்ளது. இதன் சகோதர ஏரி என்று அழைக்கப்படும் பெரா ஏரி; சினி ஏரியில் இருந்து 50 கி.மீ. தொலைவில் உள்ளது.

அமைவு
சினி ஏரியில் இருந்து வெளியேறும் சினி ஆறு; சில கிலோ மீட்டர்கள் கடந்து பகாங் ஆற்றில் கலக்கிறது. 

கோடைக் காலங்களில் ஏரியின் ஆழத்தை பராமரிக்க சினி ஆற்றில் அணைகள் கட்டப்பட்டன. இருப்பினும், இந்த அணைகள் ஏரியின் இயற்கைச் சூழலை சீர்குலைக்கின்றன. உயர்ந்த நீர்மட்டம் காரணமாக அதன் கரையில் உள்ள மரங்கள் இறந்து விடுகின்றன.

பாரம்பரிய வழிகளில் பழங்குடியினர்

சினி ஏரி, தீபகற்ப மலேசியாவில் உள்ள யுனெஸ்கோ உயிர்க்கோள நிலைத் தளங்களில் (UNESCO Biosphere Reserve) ஒன்றாகும். மற்றொன்று கிழக்கு மலேசியாவில் உள்ள குரோக்கர் தேசியப் பூங்கா (Crocker Range National Park) ஆகும்.

ஏரியின் கரைகளில், குறிப்பாக கம்போங் குமும் (Kampung Gumum) எனும் கிராமத்தில் சக்குன் பழங்குடியினர் அதிக அளவில் உள்ளனர். அவர்கள் இன்னும் தங்கள் பழைய பாரம்பரிய வழிகளில் வாழ்கிறார்கள். இவர்களிடம் இருந்து மர வேலைப்பாட்டுக் கைவினைப் பொருட்களும் மற்றும் ஊதுகுழல்களும் கிடைக்கின்றன.

தாவரங்கள் - விலங்கினங்கள்

சினி ஏரி; 138 வகையான தாவரங்கள், 300 வகையான உயிரினங்கள், மற்றும் 144 வகையான நன்னீர் மீன்கள் ஆகியவற்றுக்குத் தாயகமாக விளங்குகிறது. இந்த ஏரி பன்முகப்படுத்தப்பட்ட பசுமையான வெப்பமண்டல வனப் பகுதியை கொண்டுள்ளது. 

ஆகஸ்டு மற்றும் செப்டம்பர் மாதங்களுக்கு இடையில், ஆயிரக் கணக்கான வெள்ளை மற்றும் இளஞ்சிவப்பு தாமரை மலர்களுடன் மிதக்கும் ஒரு தோட்டமாகவே இந்த ஏரி மாறி விடுகிறது.

மாசுபடும் சுற்றுச்சூழல்

சினி ஏரியின் கரையில் வசிக்கும் ஒராங் அஸ்லி பழங்குடி மக்கள், ஏரி மாசுபட்டு வருவதாகப் புகார் செய்கின்றனர். ஒராங் அஸ்லி கிராமத்தின் சமூகத் தலைவர் தோக் பத்தின் அவாங் அலோக் (Tok Batin Awang Alok) கூறுகையில்: மரம் வெட்டுதல் மற்றும் தாது சுரங்க நடவடிக்கைகள் மாசுபாட்டை உருவாக்குகின்றன; மற்றும் உள்ளூர்வாசிகளுக்குப் பிரச்சினைகளை ஏற்படுத்துகின்றன என்று கூறுகிறார். 

ஏரியில் குளிக்கும் குழந்தைகளுக்கு அரிப்பு ஏற்படுகிறது. ஏரியில் பிடிக்கப்படும் மீன்களும் சாப்பிட முடியாத நிலையில் உள்ளன.

ஒராங் அஸ்லி மக்கள்

ஒராங் அஸ்லி மக்கள் பாரம்பரிய மருத்துவத்தில் பயன்படுத்தப்படும் வேர்களைச் சேகரிக்க அந்தப் பகுதிகளுக்கு செல்ல முடியாத நிலை; அத்துடன் அந்தப் பகுதிகள் சுரங்கத் தொழில்களுகாக மூடப்பட்டு உள்ளன எனும் புகார்களும் வெளிவருகின்றன.

காட்சியகம்

மேற்கோள்கள்

மேலும் காண்க
 மலேசிய ஏரிகளின் பட்டியல்

பகாங்
மலேசிய சுற்றுலாத் தலங்கள்
மலேசியாவின் ஏரிகள்
தெர்னோப்பில் மாகாணம்

தெர்னோப்பில் மாகாணம் (Ternopil Oblast) உக்ரைன் நாட்டின் மேற்குப் பகுதியில் அமைந்துள்ளது. இதன் நிர்வாகத் தலைநகரம் தெர்னோப்பில் நகரம் ஆகும்.  2021-இல் இதன் மக்கள் தொகை 10,30,562 ஆகும்.  இம்மாகாணத்தில் 34 கோட்டைகள் உள்ளது. இம்மாகாணத்தின் ஊடாக தினிஸ்டர் பள்ளத்தாக்கு செல்கிறது.

புவியியல்
மேற்கு உக்ரைனில் மலைப்பாறைகள் கொண்ட மேட்டு நிலத்தில் அமைந்த தெர்னோப்பில் மாகாணத்தின் பரப்பளவு 13,800 சதுர கிலோ மீட்டர் ஆகும்.  இம்மாகாணத்தில் இயறகையில் அமைந்த நூற்றுக்கும் மேற்பட்ட குகைகள் கொண்டுள்ளது.இம்மாகாணத்தின் தலைநகரான தெர்னோப்பில் நகரத்தில்  தினிஸ்டர் ஆறு பாய்கிறது. 
இதன் தெற்கில் செர்னிவ்சி மாகாணம், தென்மேற்கில்  ஐவானோ-பிராங்கிவ்ஸ்க் மாகாணம், வடமேற்கில் லிவீவ் மாகாணம், வடக்கில் ரைவன் மாகாணம் மற்றும் கிழக்கில் கமெல்னிட்ஸ்கி மாகாணம் அமைந்துள்ளது.

மக்கள் தொகை பரம்பல்
இம்மாகாணத்தின் 98% மக்கள் உக்குரேனிய மொழி பேசுபவர்கள் ஆவார். உருசிய மொழி பேசுபவர்கள் 1.6% ஆக உள்ளனர். 2020-இல் இதன் மக்கள் தொகை 10,38,694 ஆகும்.

பொருளாதாரம் 
இம்மாகாணத்தின் முக்கியப் பொருளாதாரம் வேளாண்மைப் பயிர்களிலிருந்து கிடைக்கிறது. கரும்பு, மதுபானங்கள், பால்பொருட்கள் தொடர்பான ஆலைகள் இம்மாகாணத்தில் அதிகம் உள்ளது.

மாகாண ஆட்சிப் பிரிவுகள்
18 சூலை 2020க்குப் பிறகு இம்மாகாணம்  3 மாவட்டங்கள்,  14 நகரங்கள், 17 நகரபுற குடியிருப்புகள், 1019 கிராமங்கள் கொண்டுள்ளது.

மேற்கோள்கள்

வெளி இணைப்புகள்

 Ternopil Council website

உக்ரைனின் மாகாணங்கள்
வின்னித்சியா மாகாணம்

வின்னித்சியா மாகாணம் (Vinnytsia Oblast) உக்ரைன் நாட்டின் தென்மேற்கில் அமைந்த மாகாணம் ஆகும். இதன் நிர்வாகத் தலைமையிட நகரம் வின்னித்சியா நகரம் ஆகும். 2021-ஆம் ஆண்டில் இதன் மக்கள் தொகை  15,29,123 ஆக இருந்தது.

எல்லைகள்
வின்னித்சியா மாகாணத்தின் வடக்கில் சைதோமிர் மாகாணம், வடகிழக்கில் கீவ் மாகாணம், கிழக்கில் செர்கசி மாகாணம் மற்றும் கிரோவோக்ராட் மாகாணம், தெற்கில்  திரான்சுனிஸ்திரியா மற்றும் மால்டோவா நாடுகள், மேற்கில்  செர்னிவ்சி மாகாணம் மற்றும் கமெல்னிட்ஸ்கி மாகாணம், தென்கிழக்கில் ஒடெசா மாகாணம் எல்லைகளாக உள்ளது.

புவியியல்
இம்மாகாணத்தின் ஊடாக தினேப்பர் ஆறு  பாய்கிறது. இது மால்டோவா நாட்டுடன் 202 கிலோ மீட்டர் நீளத்திற்கு எல்லையை பகிர்ந்து கொள்கிறது. மேலும் இது உள்நாட்டில 7 உக்ரைனிய மாகாணங்களுடன் எல்லையை பகிர்ந்து கொள்கிறது. இம்மாகாணம் பல கருங்கல், பழுப்பு நிலக்கரி, பாக்சைட் உள்ளிட்ட கனிமங்கள் நிறைந்தது. உலகின் பெரிய 800 மில்லியன் டன் அளவிற்கு தூய வெள்ளை களிமண் சுரங்கங்கள் கொண்டது. மேலும் வெந்நீர் ஊற்றுகள் கொண்டது.

பொருளாதாரம்
இம்மாகாணம் அனல் மின் நிலையங்கள் அதிகம் கொண்டது. மேலும் 39 சர்க்கரை ஆலைகளும், 13 மதுபான தொழிற்சாலைகளும் கொண்டது. மேலும் சூரியகாந்தி எண்ணெய் உற்பத்தி தொழிற்சாலைகளும் கொண்டுள்ளது.

மாகாண ஆட்சிப் பிரிவுகள் 

இம்மாகாணம் 27 மாவட்டங்கள், 18 நகரங்கள், 1466 கிராமங்கள் கொண்டது.

மேற்கோள்கள்

உக்ரைனின் மாகாணங்கள்
கென்யிர் ஏரி

{
  "type": "Feature",
  "geometry": { "type": "Point", "coordinates": [102.8, 5] },
  "properties": {
    "title": "Malaysian Lake",
    "marker-color": "7B68EE",
    "marker-size": "medium",
    "marker-symbol": "wetland"
  }
}
கென்யிர் ஏரி (மலாய்: Tasik Kenyir; ஆங்கிலம்: Kenyir Lake); என்பது மலேசியா, திராங்கானு மாநிலத்தில், உலு திராங்கானு மாவட்டத்தில் அமைந்துள்ள ஓர் ஏரியாகும். 340 சின்ன தீவுகளைக் கொண்ட கென்யிர் ஏரி, தென்கிழக்கு ஆசியாவிலேயே மிகப் பெரிய ஏரியாகக் கருதப் படுகிறது. இந்த ஏரி மிகவும் ஆழமானது. சில இடங்களில் 800 மீட்டர் ஆழம் வரை இருக்கும்.

1985-ஆம் ஆண்டில் கென்யிர் ஆற்றில், கென்யிர் அணை (Kenyir Dam) உருவாக்கப்பட்டது. சுல்தான் மகமூத் மின் நிலையத்தில் (Sultan Mahmud Power Station) மின்சாரம் உற்பத்தி செய்வதற்காக அந்த அணை கட்டப்பட்டது. கென்யிர் அணை கட்டப் பட்டதால் ஒரு நீர்த்தேக்கம் உருவாகி அதுவே ஓர் ஏரியானது. இதன் பரப்பளவு 260,000 ஹெக்டேர்.

பொது

இந்த ஏரி தென்கிழக்கு ஆசியாவிலேயே மனிதனால் உருவாக்கப்பட்ட மிகப்பெரிய ஏரியாகும். இந்த ஏரி ஒரு நீர்த் தேக்கமாக இருப்பதால் மார்ச் மற்றும் ஏப்ரல் மாதங்களில் நீர்மட்டம் அதிகமாக இருக்கும்.

செயற்கை ஏரியாக இருந்தாலும், இப்பகுதி சுற்றுச்சூழல் சுற்றுலாவுக்காக உருவாக்கப்பட்டுள்ளது. அதன் கரையை சுற்றி பல ஓய்வு விடுதிகள் உள்ளன. மீன்பிடித்தல் பொதுவான பொழுதுபோக்கு. உள்ளூர்வாசிகளின் கூற்றுப்படி, ஆகத்து மாதத்தில் நீர் மட்டம் குறைவாக இருப்பதால் மீன் பிடிக்க சிறந்த பருவமாகக் கருதப் படுகிறது.

தாவரங்கள் - விலங்கினங்கள் 

கென்யிர் ஏரி பல வகையான நன்னீர் மீன்கள் மற்றும் அரிய வகை வனவிலங்குகளின் தாயகமாகவும் உள்ளது. 38,000 ஹெக்டேர் நீர் பிடிப்பு பரப்பளவைக் கொண்ட இந்த ஏரி இயற்கையாகவே நன்னீர் மீன்களின் புகலிடமாக உள்ளது. 

ஏரியில் சுமார் 300 வகையான நன்னீர் மீன்கள் இருப்பதாக சமீபத்திய ஆய்வில் தெரிய வந்துள்ளது. ஏரியைச் சுற்றிலும் மக்கி அழுகிய மரங்கள் இருக்கின்றன. அவை இந்த மீன்களுக்கு இனப்பெருக்கம் செய்யும் புகலிடங்களாக விளங்குகின்றன.

மீன்வளத் துறை ஆய்வு

மீன்வளத் துறையால் நடத்தப்பட்ட ஆய்வுகளில் இருந்து; 'பெரிய லம்பம்' (Lampam Sungai) மீன்கள்; கெலா மீன்கள்;  'தோமான்' எனும் பாம்புத் தலை மீன்கள் (Snakehead); 'தப்பா' மீன்கள் (Wallagonia); 'காவான்' மீன்கள்; 'காலுய்' மீன்கள் (Giant Gouramy) மற்றும் 'கெலிசா' (Kelisa Green Arowana) போன்ற மீன்கள் மக்கிய மரங்களைச் சுற்றி இருப்பது தெரிய வந்துள்ளது.

கென்யிர் ஏரியைச் சுற்றியுள்ள காடுகளில் ஆசிய யானைகள் மற்றும் மலேசியப் புலிகள் போன்ற அழிந்து வரும் உயிரினங்களும் உள்ளன.

சுற்றுலா

கென்யிர் ஏரி ஒரு செயற்கை ஏரியாக இருந்தாலும், சூழல் சுற்றுலா பொருத்த வரையில் சிறப்புத் தன்மை கொண்டுள்ளது. ஏரியின் கரையில் பல ஓய்வு விடுதிகள் உள்ளன. இங்கு மீன்பிடித்தல் பிரபலம். நிறைய நீர்வீழ்ச்சிகள் மற்றும் குகைகளும் உள்ளன.

காட்சியகம்

மேற்கோள்கள்

மேலும் காண்க
மலேசிய ஏரிகளின் பட்டியல்

திராங்கானு
மலேசிய சுற்றுலாத் தலங்கள்
மலேசியாவின் ஏரிகள்
லிவீவ் மாகாணம்

லிவீவ் மாகாணம் (Lviv Oblast) உக்ரைன் நாட்டின் மேற்கு கோடியில், போலந்து நாட்டின் எல்லையை ஒட்டி அமைந்துள்ளது. இதன் நிர்வாகத் தலைமையிடம் லிவீவ் நகரம் ஆகும். 2021-ஆம் ஆண்டில் இதன் மக்கள் தொகை 24,97,750 ஆகும்.

புவியியல்
கார்பேத்திய மலைகள் இம்மாகாணத்தின் வடமேற்கிலிருந்து, தென்கிழக்காக அமைந்துள்ளது. இம்மாகாணத்தின் வடக்கிலிருந்து தினிஸ்டர் ஆறு மற்றும் சான் ஆறுகள் பாய்கிறது.  இம்மாகாணத்தில் பைன் மரக்காடுகளும், நிலக்கரிச் சரங்கங்கள் அதிகம் உள்ளது.

தட்ப வெப்பம்
இம்மாகாணத்தின் கார்பேத்திய மலைப்பகுதிகளில் சனவரி மாதத்தில் சராசர் வெப்பம்  முதல்    வரை இருக்கும். சூலை மாதத்தில் சராசரி வெப்பம தினிஸ்டர் மற்றும் சான் ஆற்றுச் சமவெளிகளில்  வரையும்,  கார்பேத்திய மலைப்பகுதிகளில்   வரையும் இருக்கும்.

மாகாண ஆட்சிப் பிரிவுகள்
லிவீவ் மாகாணம் 20 மாவட்டங்கள், 44 நகரங்கள், 34 நகர்புற குடியிருப்பு பகுதிகள், 1849 கிராமங்கள் கொண்டது.

மக்கள் தொகை பரம்பல் 
இம்மாகாணத்தில் உக்குரேனிய மொழி பேசுபவர்கள் 94.8%, உருசிய மொழி பேசுபவர்கள் 3.6% உள்ளனர். 

இம்மாகாணத்தில் முதலிடத்தில் 59% பேர் உக்ரைனிய கிரேக்க கத்தோலிக்க சமயத்தினராக உள்ளனர். இரண்டாவதாக உக்ரைனிய தன்னாட்சி மரபுவழி திருச்சபையினர் உள்ளனர்.  ரோமன் கத்தோலிக்கர்கள், உக்ரைனிய மரபுவழி திருச்சபையினர் சிறுபான்மையாக உள்ளனர்.

படக்காட்சிகள்

இதனையும் காண்க
 லிவீவ் நகரம்

மேற்கோள்கள்

 Source for statistics used: L'viv Regional State Administration Web Site – accessed February 29, 2004.

வெளி இணைப்புகள்

 L'viv Regional State Administration Web Site
 Symbols and flags

உக்ரைனின் மாகாணங்கள்
செர்னிவ்சி மாகாணம்

செர்னிவ்சி மாகாணம், உக்ரைன் நாட்டின் மேற்கில் அமைந்த சிறு மாகாணம் ஆகும். இதன் நிர்வாகத் தலைமையிடம்  செர்னிவ்சி நகரம் ஆகும்.
இம்மாகாணத்தின் தெற்கில்  உருமேனியா மற்றும் மல்தோவா நாடுகளுடன் பன்னாட்டு எல்லைகளை பகிர்ந்து கொள்கிறது. இம்மாகாணம் கார்பேத்திய மலைகள், காடுகள், சமவெளிகள் கொண்டது. தினிஸ்டர் ஆறு இம்மாகாணத்தில் பாய்கிறது.  2020-ஆம் ஆண்டில் இதன் மக்கள் தொகை  8,96,566 ஆகும்.

புவியியல்
8,097 சதுர கிலோ மீட்டர் பரப்பளவு கொண்ட செர்னிவ்சி மாகாணம், உக்ரைன் நாட்டின் பரப்பளவில் 1.3% கொண்ட மிகச்சிறிய மாகாணம் ஆகும். இம்மாகாணத்தில் 10 கிலோ மீட்டர் நீளத்திற்கு பாயும் 75 ஆறுகள் உள்ளது. இம்மாகாணத்தின் பெரிய ஆறு தினிஸ்டர் ஆறு 290 கிலோ மீட்டர் நீளத்திற்கு பாய்கிறது. இம்மாகாணம் 3 வகையான புவியியல் அமைப்புகளை கொண்டது.  புல்வெளி காடுகள், கார்பேத்திய மலைகள் மற்றும் காடுகள் ஆகும்.

அமைவிடம்
உக்ரைன் நாட்டின் மேற்கில் அமைந்த செர்னிவ்சி மாகாணத்தின் தெற்கில்  உருமேனியா மற்றும் மல்தோவா  நாடுகளும், பிற திசைகளில்  இவானோ-பிராங்கிவ்ஸ்க் மாகாணம், * தெர்னோப்பில் மாகாணம், கெமெள்னிட்சிகி மாகாணம் மற்றும் வின்னித்சியா மாகாணம் எல்லைகளாக உள்ளது. இம்மாகாணம் உருமேனியாவுடன் 226 கிலோ மீட்டர் நீளத்திற்கும், மல்தோவாவுடன் 198 கிலோ மீட்டர் நீளத்திற்கும் எல்லையை பகிர்ந்து கொள்கிறது.

மாகாண ஆட்சிப் பிரிவுகள்

சூலை 2020 முதல் இம்மாகாணம் 3 மாவட்டங்கள், 11 நகரங்கள், 8 நகர்புற குடியிருப்புகள் மற்றும் 252 கிராமங்களாகப் பிரிக்கப்பட்டுள்ளது.

மக்கள் தொகை பரம்பல் 

2001-ஆம் ஆண்டின் மக்கள் தொகை கணக்கெடுப்பின்படி, இம்மாகாணத்தில் உக்குரேனிய மொழி பேசுபவர்கள் 75% (689.1 ஆயிரம்), உருமேனியா மொழி பேசுபவர்கள் 12.5% (114.6 ஆயிரம்), மல்தோவா 7.3% (67.2 ஆயிரம்) மற்றும் உருசிய மொழி பேசுபவர்கள்  4.1% (37.9 ஆயிரம்) உள்ளனர். மேலும் பெலருசியா, யூத மொழிகள் பேசுபவர்கள் 1.2% ஆக உள்ளனர்.

இதனையும் காண்க
செர்னிவ்சி நகரம்

மேற்கோள்கள்

வெளி இணைப்புகள்
Chernivtsi Oblast Administration (official website) 
Chernivtsi Oblast Council (official website) 
Statistics Committee of Chernivtsi Oblast 

உக்ரைனின் மாகாணங்கள்
தித்திவங்சா ஏரி

தித்திவங்சா ஏரி அல்லது தித்திவங்சா ஏரிப் பூங்கா (ஆங்கிலம்: Titiwangsa Lake Park; மலாய்: Taman Tasik Titiwangsa); என்பது மலேசியா, கோலாலம்பூர், தித்திவங்சா பகுதியில் உள்ள ஓர் ஏரிப் பூங்கா. 

கோலாலம்பூர் மாநகரின் வடகிழக்குப் புறநகரில் ஜாலான் குவாந்தான் சாலையில் அமைந்துள்ள பல முக்கியப் பகுதிகளில் தித்திவங்சாவும் ஒன்றாகும். இங்குதான் தித்திவாங்சா ஏரிப் பூங்காவும் உள்ளது. 

1970-ஆம் ஆண்டுகளுக்கு முன்னர் கோலாலம்பூரில் இருந்து பகாங் மாநிலத்தின் தலைநகர் குவாந்தான் நகருக்கு இந்தச் சாலையில் தான் செல்வார்கள். அதனால்தான் இந்தச் சாலைக்கு ஜாலான் பகாங் அல்லது ஜாலான் குவாந்தான் என்று பெயர்.

வரலாறு

தித்திவங்சா பகுதியில் ஒரு பெரிய மத்திய ஏரி உள்ளது. அதுதான் இந்த தித்திவங்சா ஏரி. பிரித்தானிய ஆட்சியின் கீழ் இங்கு ஈயச் சுரங்க நடவடிக்கைகள் மிகையாக நடைபெற்றன. பின்னர் அந்த ஈயக் குட்டைகள் எல்லாம் சுத்தம் செய்யப்பட்டு ஒரு பெரிய பூங்காவாக மாற்றப்பட்டது.

தித்திவங்சா ஏரிப் பூங்கா 46.13 ஹெக்டேர் அல்லது 114 ஏக்கர் பரப்பளவைக் கொண்டது.  இது கோலாலம்பூர் நகர மையத்தில் இருந்து 3 கி.மீ. தொலைவில் அமைந்துள்ளது. மலேசியாவின் முன்னாள் பிரதமர் துன் உசைன் ஓன் அவர்களால் 1980 பிப்ரவரி 1-ஆம் தேதி அதிகாரப்பூர்வமாக திறக்கப்பட்டது.

பொது

தித்திவங்சா ஏரிப் பூங்காவில் சீர் ஓடல் வழிகள் (Jogging Tracks); மிதிவண்டி வழிகள் (Cycling Tracks), படகோட்ட வசதிகள் (Kayaking), குதிரை சவாரி வசதிகள், மின்னலைக் கட்டுப்பாட்டு கார் பந்தய தடங்கள் (Radio Control Car Racing Tracks) போன்ற வசதிகள் உள்ளன.

தித்திவங்சா காட்சியகம்

மேற்கோள்கள்

மேலும் காண்க
மலேசிய ஏரிகளின் பட்டியல்

வெளி இணைப்புகள்

கோலாலம்பூர்
மலேசியப் பூங்காக்கள்‎
மலேசிய சுற்றுலாத் தலங்கள்
மலேசியாவின் ஏரிகள்
கோலாலம்பூர் சுற்றுலா இடங்கள்
ஐவானோ-பிராங்கிவ்ஸ்க் மாகாணம்

ஐவானோ-பிராங்கிவ்ஸ்க் மாகாணம் (Ivano-Frankivsk Oblast) உக்ரைன் நாட்டின் மேற்கில் அமைந்துள்ளது. இதன் நிர்வாகத் தலைநகரம் ஐவானோ-பிராங்கிவ்ஸ்க் நகரம் ஆகும். 2021-ஆம் ஆண்டில் இதன் மக்கள் தொகை 13,61,109 ஆகும்.

புவியியல் 
ஐவானோ-பிராங்கிவ்ஸ்க் மாகாணத்தின் வடக்கிலும், மேற்கிலும் லிவீவ் மாகாணம், தென்மேற்கில் சாகர்பாசியா மாகாணம், தெற்கில் ரோமேனியா நாடு,  தென்கிழக்கில்  செர்னிவ்சி மாகாணம், கிழக்கில் தெர்னோப்பில் மாகாணம் எல்லைகளாக உள்ளது. இம்மாகாணத்தின் சில பகுதிகள் கார்பேத்திய மலைகள் அடிவாரத்தில் உள்ளது. இம்மாகாணத்தின் கோடைக்காலம் குறைந்த வெப்பமும் மற்றும் குளிர்காலம் குறைந்த குளிரும் கொண்டது.

மாகாண ஆட்சிப்பிரிவுகள் 
இம்மாகாணம் 6 மாவட்டங்களையும்,  15  நகரங்களையும், 477 கிராமங்களையும் கொண்டது.

மக்கள் தொகை பரம்பல் 
இம்மாகாணத்தில் கிழக்கத்திய கத்தோலிக்க கிறித்துவர்கள் 57%, கிழக்கு மரபுவழி கிறித்துவர்கள் 35% மற்றும் பிறர் 8% உள்ளனர்.

இதனையும் காண்க 
 இவான் பிராங்கோ

மேற்கோள்கள்

வெளி இணைப்புகள் 
 Ivano-Frankivsk Oblast official site 
 Oblast council official site  
 "JewishGalicia.net" – Jewish history in the Ivano-Frankivsk Oblast 
 Handbook on history of Communist Party and Soviet Union
 History of the region
 Передати Виноградську  сільраду  Тлумацького району до складу Коломийського району.
 History of administrative territorial division of the region since 18th century 

உக்ரைனின் மாகாணங்கள்
பிசு(2-மெத்தாக்சியீத்தைல்) தாலேட்டு

பிசு(2-மெத்தாக்சியீத்தைல்) தாலேட்டு (Bis(2-methoxyethyl) phthalate) என்பது  C14H18O6 என்ற மூலக்கூற்று வாய்ப்பாட்டால் குறிக்கப்படும் சேர்மங்களைக் குறிக்கும். பொதுவாக இது இரு(2-மெத்தாக்சியீத்தைல்) தாலேட்டு என்ற பெயராலும்  அழைக்கப்படுகிறது. தாலேட்டு எசுத்தர் சேர்மமான இதில் 2-மெத்தாக்சியெத்தனால் குழுக்கள் இடம்பெற்றுள்ளன. செல்லுலோசு அசிட்டேட்டு நெகிழிகளில் இது ஒரு நெகிழியாக்கியாக்கியாக பயன்படுத்தப்பட்டுள்ளது. மனித ஆரோக்கியத்தில் பிசு(2-மெத்தாக்சியீத்தைல்) தாலேட்டின் விளைவுகள் பற்றிய கவலைகள் காரணமாக இச்சேர்மம்  இப்போது பெருமளவில் தடை செய்யப்பட்டுள்ளது.

மேற்கோள்கள்

தாலேட்டு எசுத்தர்கள்
எசுத்தர்கள்
மெத்தாக்சி சேர்மங்கள்
சிக்கி புல் கைவினை

சிக்கி புல் கைவினைப்பொருட்கள் (Sikki grass craft)  இந்தியாவின் பீகார் மற்றும் உத்தரபிரதேசத்தில் காணப்படும் சிக்கி எனப்படும் சிறப்பு வகை புல்லில் இருந்து தயாரிக்கப்படுகின்றன. பீகார் மாகாணத்தில் காணப்படும் சிக்கி புல்லில் இருந்து பல்வேறு கைவினைப் பொருட்களை உருவாக்கும் கலை பழமையான ஒரு கலையாகும்.

நேபாளத்தின் தெற்கு சமவெளியில் உள்ள தாரு பெண்கள் பல நூற்றாண்டுகளாக சிக்கி புல்லில் இருந்து பாரம்பரிய கூடைகளை நெசவு செய்து வருகின்றனர். இப்போதெல்லாம், பல தாரு பெண்கள் கூட்டு வலையமைப்பின் மூலம் சிக்கி கைவினைப்பொருட்கள் தயாரிப்பதில் ஈடுபட்டுள்ளனர்.

செயல்முறை 
முதலில் சிக்கி புல் உலர்த்தப்பட்டு, பூவின் தலை வெட்டப்படுகிறது. இதன் விளைவாக கிடைக்கும் மெல்லிய தங்க இழையால்  பொம்மைகள் மற்றும் கூடைகள் செய்யப்படுகின்றன.  பொருட்கள் சில நேரங்களில் வர்ணமும் பூசப்படுகின்றன.

பௌதி எனப்படும் சிக்கி புல்லால் செய்யப்பட்ட பெட்டிகள், திருமணத்தின் போது பெற்றோர்களால் தங்கள் மகள்களுக்கு வழங்கப்படுகின்றன. இப்பெட்டிகள் குங்குமம் , ஆபரணங்கள் மற்றும் நகைகளை வைத்துக் கொள்ளப்  பயன்படுத்தப்படுகின்றன.

மேற்கோள்கள் 

பீகாரின் பண்பாடு
தித்திவங்சா

தித்திவங்சா (ஆங்கிலம்: Titiwangsa; மலாய்: Titiwangsa) என்பது மலேசியா, கோலாலம்பூர் மாநகர்ப் பகுதியில் அமைந்துள்ள மிக முக்கியமான இடமாகும். கோலாலம்பூர் மாநகரத்தின் பழைய முக்கிய்மான கட்டிடங்கள் இங்குதான் உள்ளன.

கோலாலம்பூர் மருத்துவமனை தித்திவாங்சாவுக்கு தெற்கே அமைந்துள்ளது. தித்திவங்சா மக்களவைத் தொகுதி, பெக்கெலிலிங், கம்போங் பாரு, தித்திவாங்சா ஏரிப் பூங்கா மற்றும் டத்தோ கெராமாட் ஆகிய பகுதிகளை உள்ளடக்கியது.

கோலாலம்பூர் மாநகரின் வடகிழக்குப் புறநகரில் குவாந்தான் சாலையில் அமைந்துள்ள பல முக்கியப் பகுதிகளில் தித்திவங்சாவும் ஒன்றாகும். இங்குதான் தித்திவங்சா ஏரிப் பூங்காவும் உள்ளது. 

1960-ஆம் ஆண்டுகளில், கோலாலம்பூர் தனிக் கூட்டாசிப் பகுதியாக அறிவிக்கப்படுவதற்கு முன்னர், கோலாலம்பூரில் இருந்து பகாங் மாநிலத்தின் தலைநகர் குவாந்தான் நகருக்கு, குவாந்தான் சாலையில் தான் செல்வார்கள். அதனால்தான் இந்தச் சாலைக்கு ஜாலான் குவாந்தான் என்று பெயர் வந்தது.

வரலாறு

தித்திவங்சா பகுதியில் ஒரு பெரிய மத்திய ஏரி உள்ளது. அதுதான் இந்த தித்திவங்சா ஏரி. பிரித்தானிய ஆட்சியின் கீழ் இங்கு ஈயச் சுரங்க நடவடிக்கைகள் மிகையாக நடைபெற்றன. பின்னர் அந்த ஈயக் குட்டைகள் எல்லாம் சுத்தம் செய்யப்பட்டு ஒரு பெரிய பூங்காவாக மாற்றப்பட்டது.

தித்திவாங்சா ஏரிப் பூங்கா 46.13 எக்டேர் அல்லது 114 ஏக்கர் பரப்பளவைக் கொண்டது.

சுற்றுலா தலங்கள் 

 தித்திவாங்சா ஏரிப் பூங்கா (Titiwangsa Lake Gardens)
 இசுதானா புடாயா (Istana Budaya)
 தித்திவாங்சா விளையாட்டரங்கம் (Titiwangsa Stadium)
 மலேசிய தேசிய நூலகம் (National Library of Malaysia)

தித்திவாங்சா காட்சியகம்

மேற்கோள்கள்

மேலும் காண்க

கோலாலம்பூர்
மலேசிய நகரங்கள்‎
கோலாலம்பூர் கூட்டாட்சி நகரங்கள்
சாகர்பாசியா மாகாணம்

சாகர்பாசியா மாகாணம்  (Zakarpatska Oblast), உக்ரைன் நாட்டின் மேற்கில் அமைந்த மாகாணம் ஆகும். இதன் நிர்வாகத் தலைநகரம்  உசரோத் நகரம் ஆகும். கார்பேத்திய மலைத்தொடரில் அமைந்த சாகர்பாசியா மாகாணம், போலந்து, அங்கேரி, உருமேனியா, சுலோவாக்கியா என   4 நாடுகளுடன் பன்னாட்டு எல்லைகளை பகிர்ந்து கொள்கிறது. இதன் கிழக்கில் உக்ரைனின் லிவீவ் மாகாணம் மற்றும் ஐவானோ பிராங்கிவ்ஸ்க் மாகாணங்களுடன் எல்லைகளை பகிர்ந்து கொள்கிறது.

 பரப்பளவு கொண்ட சாகர்பாசியா மாகாணம், உக்ரைன் நாட்டின் பரப்பளவில் 23-வது இடத்தில் உள்ளது. மக்கள் தொகை அடிப்படையில் 15-வது இடத்தில் உள்ளது.  2001-ஆம் ஆண்டில் இதன் மக்கள் தொகை  12,54,614 ஆகும். 2021-ஆம் ஆண்டில் இதன் மக்கள் தொகை 12,60,129 ஆகும்.

புவியியல்
கார்பேத்திய மலைத்தொடரின் தென்மேற்கில் 80% பகுதியில் சாகர்பாசியா மாகாணம்  பரப்பளவில்  அமைந்துள்ளது. சாகர்பாசியா மாகாணம், போலந்து, அங்கேரி, உருமேனியா, சுலோவாக்கியா என   4 நாடுகளுடன் பன்னாட்டு எல்லைகளை பகிர்ந்து கொள்கிறது. இம்மாகாணத்தில் திசா ஆறு, போர்சவா ஆறு மற்றும் டெரிபிலியா ஆறுகள் பாய்கிறது..இம்மாகாணத்தின் துர்குல் மலையின் சரிவில்,  உயரத்தில்,  பரப்பளவில் நன்னீர் ஏரி உள்ளது. இதன் கோடைக்கால சராசரி வெப்பம்   +21 °С (70 °F) மற்றும் குளிர்கால  வெப்பம்  −4 °С (25 °F) ஆக உள்ளது.

மாகாண ஆட்சிப் பிரிவுகள்

 

சாகர்பாசியா மாகாணத்தில் 13 மாவட்டங்கள் இருந்தது. 18 சூலை 2020 அன்று இதனை 6 மாவட்டங்களாக குறைக்கப்பட்டது.இம்மாகாணம் 11 நகரங்கள், 579 கிராமங்கள் கொண்டது.

மக்கள் தொகை பரம்பல்

2016-ஆம் ஆண்டில் இம்மாகாணத்தின் மக்கள் தொகை 12,59,158 ஆக மதிப்பிடப்பட்டுள்ளது. இம்மாகாணத்தில் உக்குரேனிய மொழி பேசுபவர்கள்  80.50% ஆகவுள்ளனர்.

அங்கேரி மொழி பேசுபவர்கள் 12.1%, உருமோனிய மொழி பேசுபவர்கள் 2.6%, உருசிய மொழி பேசுபவர்க்ள் 2.5%, சுலோக்கிய மொழி பேசுபவர்கள் 1.1% மற்றும் பிற மொழிகள் பேசுபவர்கள் 08% ஆக உள்ளனர்.

இதனையும் காண்க
 கார்பேத்திய மலைகள்
  உசரோத் நகரம்

படக்காட்சியகம்

மேற்கோள்கள்

வெளி இணைப்புகள்

 carpathia.gov.ua  — Official website of Zakarpattia Oblast Administration 
 Zakarpattia Council official site  
 Zaholovok — Zakarpattia actual news
 Zakarpattia essays — All about Zakarpattia and Ukraine
 Verkhovna Rada website — Zakarpattia Oblast data
 Photos and infrastructure objects of Zakarpattia on interactive map (Ukrainian Navigational Portal)
 News from Zakarpattia 
 all.zakarpattya.net — All about Zakarpattia 
 mukachevo.net — Zakarpattia Oblast informational portal 
 map.meta.ua — Digital map of Zakarpattia Oblast 
 Zakarpattia Oblast – photographs 
 Dictionary of transcarpathian words  

உக்ரைனின் மாகாணங்கள்
உருத்தேனியம்(III) அசிட்டேட்டு

உருத்தேனியம்(III) அசிட்டேட்டு (Ruthenium(III) acetate) என்பது C12H28BF4O18Ru3 என்ற மூலக்கூற்று வாய்ப்பாட்டால் விவரிக்கப்படும் ஒரு வேதிச் சேர்மம் ஆகும். பொதுவாக கார உருத்தேனியம் அசிட்டேட்டு என்று வகைப்படுத்தப்படும் இது [Ru3O(O2CCH3)6(OH2)3]+ என்ற வாய்ப்பாட்டைக் கொண்ட நேர்மின் அயனி  உப்புக் குடும்பமாகக் கருதப்படுகிறது. டெட்ராபுளோரோபோரேட்டு உப்பின் [Ru3O(O2CCH3)6(OH2)3]BF4(H2O)2 ஈரைதரேட்டு என்பது இதன் ஒரு பிரதிநிதி வழித்தோன்றலாகும். மேலே உள்ள அட்டவணையில் உள்ள தரவுகளின் ஆதாரமும் இதுவேயாகும். 

தொடர்புடைய உப்புக்கள் பச்சை நிறத்திலும்,  ஆல்ககாலில் கரையக்கூடியவையாகவும் காற்றில் நிலையான திண்மப் பொருளாகவும் உள்ளன. 
 
கார உருத்தேனியம் அசிடேட்டில் எண்முக உருத்தேனியம்(III) மையங்கள், மூப்பால ஆக்சோ ஈந்தணைவி, ஆறு அசிடேட்டு ஈந்தணைவிகள் மற்றும் மூன்று நீர் ஈந்தணைவிகள் உள்ளன. இதே அமைப்பு இரும்பு, குரோமியம், இரிடியம் மற்றும் மாங்கனீசு ஆகியவற்றின் கார அசிடேட்டுகளுடன் பகிர்ந்து கொள்ளப்படுகிறது.

தயாரிப்பு 
சோடியம் அசிடேட்டின் முன்னிலையில் அசிட்டிக் அமிலத்தில் கரைக்கப்பட்ட உருத்தேனியம் டிரைகுளோரைடை சூடாக்குவதன் மூலம் இது தயாரிக்கப்படுகிறது. உருத்தேனியத்தின் கார அசிட்டேட்டுகள் 1950 ஆம் ஆண்டுகளின் முற்பகுதியில் பதிவாகியிருந்தாலும் அவை முறையாக உருவாக்கப்படவில்லை.

வினைகள் 
முப்பீனைல்பாசுபீன் மற்றும் பிரிடின் போன்ற பல ஈந்தணைவிகளுடன் வினைபுரிகிறது. இந்த வழிப்பெறுதிகள்  [Ru3O(O2CCH3)6L3]0 கலப்பு இணைதிறன் கொண்ட சேர்மங்களாகும்.

தொடர்புடைய சேர்மங்கள் 
 

இருருத்தேனியம் டெட்ரா அசிட்டேட்டு குளோரைடு

மேற்கோள்கள் 

ருத்தேனியம்(III) சேர்மங்கள்
அசிட்டேட்டுகள்
பத்துமலை–புலாவ் செபாங் வழித்தடம்

{
  "type": "ExternalData",
  "service": "geoline",
  "ids": "Q4207166",
  "properties": {
    "stroke": "#1964b7",
    "stroke-width": 6
  }
}

பத்துமலை-புலாவ் செபாங் வழித்தடம் அல்லது சிரம்பான் வழித்தடம் (ஆங்கிலம்: Seremban Line அல்லது Batu Caves–Pulau Sebang Line; மலாய்: Laluan Seremban அல்லது Laluan Komuter Seremban) என்பது மலேசியாவின் மத்திய மாநிலப் பகுதிகளில் (KTM Komuter Central Sector), மலாயா தொடருந்து நிறுவனம், வழங்கி வரும் மூன்று தொடருந்து சேவைகளின் வழித்தடங்களில் ஒன்றாகும்.

இந்த வழித்தடம், மின்சார இரயில்கள் மூலமாக இயக்கப்படுகிறது. பத்துமலை; புலாவ் செபாங்; தம்பின் ஆகிய மூன்று நகரங்களை இந்தச் சேவை இணைக்கின்றது. 

இந்தச் சேவையில் சில தொடருந்து வண்டிகள் சிரம்பான் நகரத்துடன் தங்களின் பயணச் சேவைகளை நிறுத்திக் கொள்கின்றன.

15 டிசம்பர் 2015-க்கு முன்பு, இந்தச் சேவை கோலாலம்பூர் ரவாங் நகரங்களுக்கு இடையில் மட்டுமே இருந்தது. ஆறு பெட்டிகள் கொண்ட 37 தொடருந்துகள் இந்தச் சேவையில் இப்போது ஈடுபடுத்தப்பட்டு உள்ளன.

இந்த வழித்தட அமைப்பு கிள்ளான் பள்ளத்தாக்கின் ஒருங்கிணைந்த போக்குவரத்து அமைப்புக் கூறுகளில் ஒன்றாகும். அதிகாரப்பூர்வ போக்குவரத்து வரைபடங்களில் இந்த பத்துமலை-புலாவ் செபாங் வழித்தடம்;  என நீல நிறத்தில் அடையாளமிடப்பட்டு உள்ளது. அந்த முன்னாள் சிரம்பான் வழித்தடத்திற்கு சிரம்பான் தொடருந்து நிலையத்தின் பெயரிடப்பட்டது.

வரலாறு

கேடிஎம் கொமுட்டர் (KTM Komuter) என்பது 1995-ஆம் ஆண்டு முதன்முதலில் அறிமுகப்படுத்தப்பட்ட மின்மயமாக்கப்பட்ட பயணிகள் இரயில் சேவையாகும். குறிப்பாக கோலாலம்பூர் மற்றும் அதைச் சுற்றியுள்ள புறநகர்ப் பகுதிகளில் உள்ள பயணிகளுக்குப் பெரிதும் உதவியது. 

கோலாலம்பூரில் பணிபுரியும் பயணிகள் போக்குவரத்து நெரிசல் இல்லாமல் மாநகரத்திற்குச் செல்ல முடியும் என்பதால், இது ஒரு பிரபலமான போக்குவரத்து முறையாக இருந்தது. பெட்டிகள் நவீன மற்றும் குளிரூட்டப் பட்டவை.

சிலாங்கூர் அரசாங்க இரயில் பாதை

1886-ஆம் ஆண்டில் திறக்கப்பட்ட சிலாங்கூர் அரசாங்க இரயில் பாதையின் ஒரு பகுதியாக இந்தப் பாதை தொடங்கியது. நவீன கால சிரம்பான் பாதையானது 1895-இல் திறக்கப்பட்டது. 

கோலாலம்பூர் - கிள்ளான் இரயில் பாதையில் இருந்து சுல்தான் சாலை நிலையம் வழியாக, 1895-இல் சிரம்பானுக்குத் திறக்கப்பட்டது. 

1990-களின் முற்பகுதியில் ரவாங் - சிரம்பான் சேவையும்; செந்தூல் - கிள்ளான் துறைமுகச் சேவையும் மின்மயமாக்கப் பட்டன.

கிள்ளான் பள்ளத்தாக்கு வழித்தடங்கள்
  பத்துமலை–புலாவ் செபாங் வழித்தடம்
  தஞ்சோங் மாலிம்–கிள்ளான் துறைமுக வழித்தடம்
  அம்பாங் வழித்தடம்–செரி பெட்டாலிங் வழித்தடம்
   அம்பாங் வழித்தடம்–செரி பெட்டாலிங் வழித்தடம்
  கிளானா ஜெயா வழித்தடம்
  கேஎல்ஐஏ விரைவுத் தொடருந்து
  கேஎல்ஐஏ போக்குவரத்து
  கோலாலம்பூர் மோனோரெயில்
  காஜாங் வழித்தடம்
  கேஎல் சென்ட்ரல்–இஸ்கைபார்க்
  சா ஆலாம் வழித்தடம்
  புத்ராஜெயா வழித்தடம்
  எம்ஆர்டி சுற்று வழித்தடம்
  சன்வே விரைவுப் பேருந்து வழித்தடம்

நிலையங்கள்
பத்துமலை - சிரம்பான் - தம்பின் ஆகிய மூன்று நகரங்களுக்கு இடையில் எந்தெந்த நிலையங்களில் கேடிஎம் கொமுட்டர் (KTM Komuter) தொடருந்துகள் நின்று செல்கின்றன எனும் விவரங்கள்:

காட்சியகம்

மேற்கோள்கள்

மேலும் காண்க

மலேசியாவில் போக்குவரத்து
மலேசியத் தொடருந்து நிலையங்கள்
மலேசியாவில் தொடருந்து போக்குவரத்து‎
அர்னோராஜா

அர்னோராஜா (Arnoraja) சாகம்பரியின் சௌகான் வம்சத்தைச் சேர்ந்த ஒரு இந்திய மன்னராவார். வடமேற்கு இந்தியாவில் இன்றைய இராஜஸ்தானின் சில பகுதிகளை உள்ளடக்கிய சபடலக்ச நாட்டை ஆட்சி செய்தார். அர்னோராஜா மேற்கில் இருந்து வந்த கஸ்னாவிட் படையெடுப்பை முறியடித்தார். மேலும் பரமாரகள் மற்றும் தோமரர்கள் உட்பட பல அண்டை இந்து மன்னர்களையும் தோற்கடித்தார். இவர் சோலாங்கியர்களுக்கு எதிராக தோல்விகளை சந்திக்க வேண்டியிருந்தது. இறுதியில் இவரது சொந்த மகன் ஜகதேவனால் கொல்லப்பட்டார்.

ஆரம்ப கால வாழ்க்கை 
அர்னோராஜா சகமான அரசர் இரண்டாம் அஜயராஜன் மற்றும் அவரது மனைவி சோமல்லாதேவி ஆகியோருக்கு மகனாகப் பிறந்தார். இவர் அனலதேவன், அனலதேவா, அனா, அண்ணா மற்றும் ஆனகா உள்ளிட்ட பல்வேறு பெயர்களால் அறியப்படுகிறார். பொ.ச. 1139 தேதியிட்ட இரண்டு ரேவசா கல்வெட்டுகள் இவரது பட்டத்தை "மகாராஜாதிராஜா - பரமேசுவரா" என்று குறிப்பிடுகின்றன. அவஷ்யகா-நிர்யுக்தியின் 1141 தேதியிட்ட கையெழுத்துப் பிரதியில் "பரமபட்டாரக-மகாராஜாதிராஜா-ஸ்ரீமத்" என்று இவரது பட்டப்பெயர் குறிப்பிடப்பட்டுள்ளது.

இறப்பு 
அர்னோராஜாவுக்கு குறைந்தது நான்கு மகன்களாவது இருந்தனர். இவர்களில்  குசராத்தின் சோலாங்கிய இளவரசியான காஞ்சனாவிற்கு பிறந்த சோமேசுவரர் குறிப்பிடத் தக்கவர்.  ஜகத்தேவன், நான்காம் விக்ரகராசன் மற்றும் தேவதத்தன் ஆகிய மூவரும் மார்வாரின் இளவரசி சுதாவின் மூலம் பிறந்தவர்கள்.  விக்ரகராசன் அடுத்த மன்னராக வருவதற்கு முன்பு, ஜகதேவன் அர்னோராஜாவைக் கொன்று, சகமானாவின் சிம்மாசனத்தை சிறிது காலம் ஆக்கிரமித்தார்.

சான்றுகள்

உசாத்துணை 

 
 
 

இந்திய அரசர்கள்
சுங்கைவே

சுங்கைவே, (மலாய்: Sungai Way; ஆங்கிலம்: Sungai Way; சீனம்: 双溪威); என்பது மலேசியா, சிலாங்கூர் மாநிலத்தில், பெட்டாலிங் மாவட்டத்தில் அமைந்து உள்ள புற நகர்ப் பகுதி. SS8, SS9, SS9A ஆகிய குடியிருப்புப் பிரிவுகளை உள்ளடக்கியது. இதன் அதிகாரத்துவப் பெயர் ஸ்ரீ செத்தியா (Seri Setia). 

இது 1949-ஆம் ஆண்டு பிரித்தானிய ஆட்சிக் காலத்தில், பிரிக்ஸ் திட்டம் (Briggs Plan) அமல்படுத்தப்பட்ட போது, சுங்கைவே ஒரு புதிய கிராமமாக நிறுவப்பட்டது. மலேசியச் சுதந்திரத்திற்குப் பிறகு, சுங்கைவே மக்கள்தொகை நிறைந்த இடமாகவும்; சுறுசுறுப்பான சுற்றுப்புறமாகவும் மாறியது.

வரலாறு

1959-ஆம் ஆண்டில், கோலாலம்பூர்-கிள்ளான் நெடுஞ்சாலை (Malaysia Federal Highway) திறப்பதற்கு முன்பு இங்கு ஒரு புதிய தொழில்துறை மண்டலம் (Sungai Way industrial zone) நிறுவப்பட்டது. அந்த வகையில், பெட்டாலிங் ஜெயா பகுதியில் முதன்முதலில் வளர்ச்சி பெற்ற கிராமம் சுங்கைவே கிராமம் ஆகும்.

முன்பு இது ஒரு கிராமம்.  சுங்கைவே பகுதியில் ஒரு புதுக் கிராமம் உருவாக்கப்பட்டது. அந்தக் கிராமம் படிப்படியாக வளர்ச்சி அடைந்து பெரும் நகரமானது. இப்போது சுங்கைவே கிராமம் என்பது இல்லை.

முதல் குடியேற்றம்

சுங்கைவே பகுதியில் ஓடும் சுங்கைவே நதியின் நினைவாக புதிய கிராமத்துக்குப் பெயர் சூட்டப்பட்டது. 1870-ஆம் ஆண்டுகளில் முதல் குடியேற்றம் நடைபெற்றது. 19-ஆம் நூற்றாண்டின் பிற்பகுதியில், சுங்கைவே கிராமத்தில் ரப்பர் தோட்டங்கள் இருந்தன. மற்றும் பல ஈயச் சுரங்கங்களும் இருந்தன.

2006-ஆம் ஆண்டில் சுங்கைவே கிராமம் நகரத் தகுதியைப் பெற்றது. பெட்டாலிங் மாவட்டத்துடன் இணைக்கப்பட்டது.

மேற்கோள்கள்

வெளி இணைப்புகள் 

மலேசிய நகரங்கள்‎
சிலாங்கூர்
சிலாங்கூர் நகரங்கள்
இராஜீவ் குமார்

இராஜீவ் குமார் (Rajiv Kumar; பிறப்பு:19 பிப்ரவரி 1960), இந்தியத் தேர்தலை ஆணையத்தின் மூத்த தேர்தல் ஆணையாளராக 14 செப்டம்பர் 2019 முதல் பதவி வகித்து வரும் ஓய்வு பெற்ற இந்திய ஆட்சிப் பணி அதிகாரி ஆவார். முந்தைய தலைமை தேர்தல் ஆணையர் சுசில் சந்திரா  14 மே 2022 அன்று பணி ஓய்வு பெற்றதையொட்டி 15 மே 2022 முதல் இராஜீவ் குமாரை இந்தியத் தலைமை தேர்தல் ஆணையாளராக நியமித்து இந்தியக் குடியரசுத் தலைவர் ஆணை பிறப்பித்தார்.

இதனையும் காண்க
 இந்தியத் தலைமைத் தேர்தல் ஆணையர்கள்

மேற்கோள்கள்

வெளி இணைப்புகள்
Shri Rajiv Kumar
இந்தியத் தலைமை தேர்தல் ஆணையர்கள்
1960 பிறப்புகள்
அரிராஜன்

அரிராஜன்  (Hariraja) (ஆட்சி சுமார் 1193-1194 பொ.ச. ) சாகம்பரியின் சௌகான் வம்சத்தைச் சேர்ந்த ஒரு இந்திய மன்னராவார். வடமேற்கு இந்தியாவில் இன்றைய இராஜஸ்தானின் சில பகுதிகளை உள்ளடக்கிய சபடலக்ச நாட்டை ஆட்சி செய்தார். கோரி படையெடுப்பாளர்கள் இவரது தந்தை மூன்றாம் பிருத்திவிராசனை தோற்கடித்து கொன்றனர். அப்போது உரிய வயதை அடையாமல் இருந்த நான்காம் கோவிந்தராசன் சகமான இராச்சியத்தின் ஆட்சியாளராக நியமிக்கப்பட்டார். கோரி ஆட்சியை ஏற்றுக்கொண்டதற்காக கோவிந்தராசனை அரிராஜா பதவி நீக்கம் செய்தார். கிபி 1194 இல் கோரிகளால் தோற்கடிக்கப்படுவதற்கு முன்பு, அரிராஜா தனது மூதாதையர் இராச்சியத்தின் ஒரு பகுதியை (இன்றைய ராஜஸ்தான் ) சிறிது காலத்திற்கு ஆட்சி செய்தார்.

ஆட்சி 
அரிராஜன் சகமான மன்னர் சோமேசுவரருக்கும் ராணி கற்பூரதேவிக்கும் மகனாவார். இவரும் இவரது மூத்த சகோதரர் மூன்றாம் பிருத்விராசனும் குசராத்தில் சோலாங்கி அரண்மனையில் உறவினர்களால் வளர்க்கப்பட்டார்.  சோமேசுவரனின் மரணத்திற்குப் பிறகு இவர் சிம்மாசனத்தில் ஏறினார். ஆனால் இவரது ஆட்சி கிபி 1192 இல் கோரிகளின் படையெடுப்பால் முடிவடைந்தது. கோரிகள் இவரது மகன் கோவிந்தராசனை ஆட்சியாளராக நியமித்தனர். 

அரிராஜா சகமான தலைநகர் அஜ்மீரில் கோரி ஆட்சிக்கு எதிராக கிளர்ச்சி செய்தார். கோவிந்தராசனை ரந்தம்பூர் கோட்டையில் தஞ்சம் அடையச் செய்தார். இதைப் பற்றி கேள்விப்பட்ட கோரியின் ஆளுநர் குத்புத்தீன் ஐபக் தில்லியில் இருந்து ரந்தம்பூருக்கு விரைந்தார்.  கோரி இராணுவத்தை தோற்கடிக்க முடியாத அரிராஜா பின்வாங்கினார். 

கோரிகள் ககாடவாலர்கள் போன்ற பிற இந்து வம்சங்களுடன் சண்டையிடுவதில் மும்முரமாக இருந்தபோது, அரிராஜா மீண்டும் பொ.ச.1193 -இல் அஜ்மீரை ஆக்கிரமித்து அஜ்மீரை மீண்டும் கைப்பற்றினார். மேலும் பிருத்விராசனின் முன்னாள் தளபதி கந்தாவின் ஆதரவுடன் புதிய சகமான மன்னரானார்.  அதைத் தொடர்ந்து, தில்லியைக் கைப்பற்ற ஜதிரா (இசுலாமியக் குறிப்பில் ஜிஹ்தார் அல்லது ஜித்தார் என்று அழைக்கப்படுகிறார்) தலைமையிலான படையை அரிராஜா அனுப்பினார். இருப்பினும், இந்த படை ஒரு பெரிய கோரி இராணுவத்திற்கு பயந்து பின்வாங்க வேண்டியிருந்தது. ஜதிராவின் படை தில்லியிலிருந்து  திரும்பிக் கொண்டிருந்தபோது, அரிராஜா அஜ்மீரிலிருந்து மற்றொரு படையுடன்  புறப்பட்டார். தொடர்ந்து நடந்த போரில் சகமான படைகளை கோரிகள் தோற்கடித்தனர். 

16-ஆம் நூற்றாண்டின் இசுலாமிய வரலாற்றாசிரியர் பெரிஷ்தாவின் கூற்றுப்படி, இந்த போரில் அரிராஜனும் ஜத்ராவும் கொல்லப்பட்டனர். இருப்பினும், 13 ஆம் நூற்றாண்டின் ஆதாரமான தாஜ்-உல்-மாசிர், ஜத்ரா "ஒரு நெருப்பின் தீப்பிழம்புகளில் தன்னை தியாகம் செய்தார்" என்று கூறுகிறது. சைன அறிஞரான நயசந்திர சூரியின் ஹம்மிர மகாகாவியம், அரிராஜா மீண்டும் அஜ்மீருக்கு திரும்ப வேண்டியிருந்தது என்றும், கோரிகளுக்கு எதிராக தன்னால் எதுவும் செய்ய இயலாது என்று அவர் தீர்மானித்து, தனது குடும்பத்தினருடன் தீக்குளித்து தற்கொலை செய்து கொண்டார் எனக் கூறுகிறது.  

பொ.ச.1194 தேதியிட்ட தந்தோட்டி கல்வெட்டு மூலம் அரிராஜனின் இராணியாக பிரதாபாதேவி என்பார் அறியப்படுகிறார்.

சான்றுகள்

உசாத்துணை 
 
 

இந்திய அரசர்கள்
2-மெத்தாக்சி-4-வினைல்பீனால்

2-மெத்தாக்சி-4-வினைல்பீனால் (2-Methoxy-4-vinylphenol) என்பது C9H10O2 என்ற மூலக்கூற்று வாய்ப்பாட்டால் விவரிக்கப்படும் ஓர் அரோமாட்டிக் கரிம வேதியியல் சேர்மமாகும். நறுமணமூட்டும் முகவராக 2-மெத்தாக்சி-4-வினைல்பீனால்  பயன்படுத்தப்படுகிறது. நெளி கோதுமையின் இயற்கையான மணத்திற்கு காரணமாக இச்சேர்மம் திகழ்கிறது.

சிவப்பு பனை அந்துப்பூச்சி போன்ற சில பூச்சிகள் இந்த வேதிப் பொருளை இனக்கவர்ச்சியை தூண்டும் இயக்குநீராகப் பயன்படுத்துகின்றன.

தூய 2-மெத்தாக்சி-4-வினைல்பீனாலின் நறுமணம் ஆப்பிள், வேர்க்கடலை, கிராம்பு போன்றவற்றின் மணத்துடன் காணப்படுகிறது.
 
பெருலிக் அமிலத்தை சில வகை ஈசுட்டுகள் 2-மெத்தாக்சி-4-வினைல்பீனாலாக மாற்றுகின்றன.

மேற்கோள்கள் 

வினைல் சேர்மங்கள்
பூச்சி பெரமோன்கள்
சைதோமிர் மாகாணம்

சைதோமிர் மாகாணம் (Zhytomyr Oblast) உக்ரைன் நாட்டின் வடமேற்கில் அமைந்த மாகாணம் ஆகும். இதன் நிர்வாகத் தலைநகரம் சைதோமிர் நகரம் ஆகும். 2021ம் ஆண்டில் இதன் மக்கள் தொகை சுமார்  11,95,495 ஆகும். இதன் வடக்கில் பெலருஸ் நாட்டின் எல்லை உள்ளது. இதன் வடக்குப் பகுதிகள் செர்னோபில் அணு உலை விபத்தால் அதிகம் பாதிக்கப்பட்டது.

அமைவிடம்
சைதோமிர் மாகாணத்தின் வடக்கிலும், வடமேற்கிலும், வடகிழக்கிலும் பெலருஸ் நாடு, கிழக்கிலும், தென்கிழக்கிலும் கீவ் மாகாணம், தெற்கில் வின்னித்சியா மாகாணம்,   தென்மேற்கில் கமெல்னிட்ஸ்கி மாகாணம், மேற்கில் ரைவன் மாகாணம்  எல்லைகளாக உள்ளது.

மக்கள் தொகை பரம்பல்
2013-ஆம் ஆண்டின் கணக்கெடுப்பின்படி, இதன் மக்கள் தொகை 12,68,903 ஆகும். இம்மாகாணத்தில் போலந்து நாட்டவர்கள் 49,000 பேர் வாழ்கின்றனர்.

பொருளாதாரம்
இம்மாகாணத்தில் கருங்கல் வெட்டி எடுக்கும் சுரங்கத் தொழில்கள், காடு வளம், வேளாண்மை மற்றும் இயந்திர உற்பத்தி தொழிற்சாலைகள் கொண்டது.

இம்மாகாணத்தின் வடக்குப் பகுதிகள் செர்னோபில் அணு உலை விபத்தால் அதிகம் பாதிக்கப்பட்டது.

மாகாண ஆட்சிப் பிரிவுகள் 
சைதோமிர் மாகாணம் 4 மாவட்டங்கள், 11 நகரங்கள், 43 நகரபுற குடியிருப்புப் பகுதிகள் மற்றும் 1625 கிராமங்களாக பிரிக்கப்பட்டுள்ளது.

மேற்கோள்கள்

வெளி இணைப்புகள்

  Zhytomyrschyna Welcomes{en}
 The Official Site of the Radomysl Castle 

உக்ரைனின் மாகாணங்கள்
செர்கசி மாகாணம்

செர்கசி மாகாணம் (Cherkasy Oblast) உக்ரைன் நாட்டின் நடுப்பகுதியில் அமைந்துள்ளது. இதன் தலைநகரம் செர்கசி நகரம் தினேப்பர் ஆற்றின் கரையில் அமைந்துள்ளது. 20900 சதுர கிலோ மீட்டர் பரப்பளவு கொண்ட இம்மாகணத்தின் 2021ம் ஆண்டின் மக்கள் தொகை 11,78,266 ஆகும்.

புவியியல்
இம்மாகாணத்தின் நடுவில் பாயும் தினேப்பர் ஆறு இரண்டு பெரும் சமமற்ற பகுதிகளாக பிரிக்கிறது. மேற்கில் பெரும் பகுதியை கொண்ட இம்மாகாணப்பகுதி மேட்டு நிலமாகவும், சிறிய கிழக்குப் பகுதி தாழ் நிலப்பகுதியாகவும் உள்ளது. கிழக்குப் பகுதி தினேப்பர் ஆற்று வெள்ள நீரால் கடுமையாக பாதிக்கப்படுகிறது. எனவே தினேப்பர் ஆற்றின் குறுக்கே பல அணைகள் கட்டப்பட்டுள்ளது. 

செர்கசி மாகாணம் தென்மேற்கிலிருந்து, வடகிழக்காக 245 கிலோ மீட்டர் நீளமும்; வடக்கிலிருந்து தெற்காக 150 கிலோ மீட்டர் நீளம் கொண்டது. இதன் வடக்கில் கீவ் மாகாணம், தெற்கில்  கிரோவோக்ராட் மாகாணம், கிழக்கில் போல்தாவா மாகாணம் மற்றும் மேற்கில் வின்னித்சியா மாகாணம் எல்லைகளாக உள்ளது.

மாகாண ஆட்சிப் பிரிவுகள்

சூலை 2020ஆம் ஆண்டு முதல் செர்கசி மாகாணத்தின் ஆட்சிப் பிரிவுகலை 4 மாவட்டங்களாகவும், 16 நகரங்களாகவும், 15 நகரபுற குடியிருப்பு பகுதிகளாகவும், 824 கிராமங்களாகவும் பிரிக்கப்பட்டுள்ளது.

மக்கள் தொகை பரம்பல்
2006ஆம் ஆண்டின் மதிப்பீட்டின்படி, செர்கசி மாகாணத்தின் மக்கள் தொகை 13,35,064 ஆகும். இம்மாகாணத்தின் மக்கள் தொகையில் 53.7%  நகர்புறங்களிலும், 46.3% கிராமப்புறங்களிலும் வாழ்கின்றனர். இம்மாகாணத்தில் உக்ரைனியர்கள் 93.6%  வாழ்கின்றனர். உருசிய மொழி பேசுபவர்கள் 5.4% ஆக உள்ளனர்.

பொருளாதாரம்
இம்மாகாணத்தின் முதன்மைத் தொழில் வேளாண்மை ஆகும். கோதுமை, சர்க்கரை வள்ளி கிழங்கு, பார்லி, சோளம், புகையிலை மற்றும் சணல் முக்கிய பயிர்கள் ஆகும்.  கால்நடைப் பண்ணைகள் அதிகம் உள்ளது. செர்கசி நகரத்தில் வேதியியல் தொழிற்சாலைகள், வேளாண்மைப் பொருட்கள் பதனிடும் தொழிற்சாலைகள் அதிகம் உள்ளது.

கல்வி 
 செர்கசி தேசியப் பல்கலைக்கழகம் 
 செர்கசி அரசு தொழிநுட்ப பல்கலைக்கழகம் 
 உமான் தேசிய தோட்டக்கலை பல்கலைக்கழகம் 
 பாவ்லோ தைசினா உமான் அரசு கல்வியியல் பல்கலைக்கழகம்  
 பொருளாதாரம் மற்றும் மேலாண்மைக்கான கிழக்கு ஐரோப்பிய பல்கலைக்கழகம் (தனியார்)

மேற்கோள்கள்

 
 (1972) Історіа міст і сіл Української CCP - Черкаська область (History of Towns and Villages of the Ukrainian SSR - Cherkasy Oblast), Kyiv.

வெளி இணைப்புகள்

 oda.ck.ua—Official website of Cherkasy Oblast Administration 
 ukrainebiz.com—Cherkasy oblast: facts and figures

உக்ரைனின் மாகாணங்கள்
மலேசிய வானூர்தி நிலையங்கள் நிறுவனம்

மலேசிய வானூர்தி நிலையங்கள் நிறுவனம் (MYX: 5014), (ஆங்கிலம்: Malaysia Airports அல்லது Malaysia Airports Holdings Berhad; மலாய்: Malaysia Airports Holdings Berhad (MAHB); என்பது மலேசியாவில் உள்ள பெரும்பாலான வானூர்தி நிலையங்களை நிர்வகிக்கும் மலேசிய வானூர்தி நிலைய நிறுவனமாகும். மலேசிய ஏர்போர்ட்ஸ் (Malaysia Airports) என்று சுருக்கமாக அழைப்பது வழக்கம்.

சிலாங்கூர், சிப்பாங், கோலாலம்பூர் பன்னாட்டு வானூர்தி  நிலையத்தில் உள்ள மலேசியா ஏர்போர்ட்ஸ் அலுவலகத்தில் (Malaysia Airports Corporate Office) இதன் தலைமை அலுவலகம் உள்ளது.

பொது
மலேசிய வானூர்தி நிலையங்கள் நிறுவனம்; வானூர்தி நிலையங்களின் செயல்பாடு, மேலாண்மை மற்றும் பராமரிப்பு ஆகியவற்றில் கவனம் செலுத்துகிறது. 1992 நவம்பர் மாதம், மலேசிய போக்குவரத்து அமைச்சரால் முறையான உரிமம் பெற்றது.

1999-ஆம் ஆண்டு, இந்த மலேசிய வானூர்தி நிலையங்கள் நிறுவனம் (MAHB) வரையறுக்கப்பட்ட ஒரு பொது நிறுவனமாக அங்கீகாரம் பெற்றது. அதன் பிறகு கோலாலம்பூர் பங்குச் சந்தையின் (Kuala Lumpur Stock Exchange) முதன்மை வாரியத்தில் பட்டியலிடப்பட்டது.

இந்த நிறுவனம் மலேசியாவில் உள்ள 39 வானூர்தி நிலையங்களைப் பராமரிக்கிறது.

துணை நிறுவனங்கள்

இதன் கண்காணிப்பில் முதன்மையான வானூர்தி நிலையமாக கோலாலம்பூர் பன்னாட்டு வானூர்தி நிலையம் (KLIA) விளங்குகிறது. இதன் கீழ் இயங்கும் துணை நிறுவனங்கள்:

 மலேசிய வானூர்தி நிலையங்கள் நிறுவனம் - Malaysia Airports Sdn. Bhd. (MASB) 
 மலேசிய வானூர்தி நிலையங்கள் நிறுவனம் (சிப்பாங்) - Malaysia Airports (Sepang) Sdn. Bhd 
 மலேசிய வானூர்தி நிலையங்கள் நிறுவனம் (நியாகா) - Malaysia Airports (Niaga) Sdn. Bhd
 மலேசிய வானூர்தி நிலையங்கள் நிறுவனம் (தொழில்நுட்பங்கள்) - Malaysia Airports Technologies Sdn. Bhd
 மலேசிய வானூர்தி நிலையங்கள் நிறுவனம் (சொத்துடைமை) - Malaysia Airports (Properties) Sdn. Bhd
 கோலாலம்பூர் வானூர்திநிலய தங்கும் விடுதி - K.L. Airport Hotel Sdn. Bhd 
 மலேசிய வானூர்தி நிலையங்கள் நிறுவனம் (விவசாயம்-தோட்டக்கலை) -  MAB Agriculture-Holticulture Sdn. Bhd 
 மலேசிய வானூர்தி நிலையங்கள் நிறுவனம் (ஆலோசனை சேவைகள்) - Malaysia Airports Consultancy Services Sdn. Bhd 
 மலேசியப் பன்னாட்டு வான்வெளி மையம் - (Malaysia International Aerospace Centre (MIAC) Sdn Bhd

மேற்கோள்கள்

மேலும் காண்க

மலேசிய வானூர்தி நிலையங்கள்
மலேசிய நிறுவனங்கள்
மலேசியா விமான நிறுவனங்கள்‎
மலேசிய அரசு நிறுவனங்கள்
முகமது பின் சயீது அல் நகியான்

சேக் முகமது பின் சயீது பின் சுல்தான் அல் நகியான் (Sheikh Mohamed bin Zayed bin Sultan Al Nahyan; ; பிறப்பு: 11 மார்ச் 1961) அபுதாபியின் ஆட்சியாளரும், ஐக்கிய அரபு அமீரகத்தின் ஆயுதப் படைகளின் உச்ச தளபதியும் ஆவார். இவர் 2022 மே 14 இல் ஐக்கிய அரபு அமீரகத்தின் மூன்றாவது அரசுத்தலைவராக நியமிக்கப்பட்டார்.

அவர் ஐக்கிய அரபு அமீரகத்தின் வெளியுறவு தலையீட்டுக் கொள்கையின் உந்து சக்தியாகக் காணப்படுகிறார் மற்றும் அரபு உலகில் இஸ்லாமிய இயக்கங்களுக்கு எதிரான பிரச்சாரத்தின் தலைவராக உள்ளார்.

ஜனவரி 2014 இல், ஐக்கிய அரபு அமீரகத்தின் ஜனாதிபதியும் அபுதாபியின் ஆட்சியாளருமான‌ அவருடைய ஒன்றுவிட்ட சகோதரர் சேக் கலீபா பின் சயத் அல் நகியானுக்கு பக்கவாதம் ஏற்பட்டது. முகமது பின் சயீத் அல் நஹ்யான் அபுதாபியின் நடைமுறை ஆட்சியாளரானார், ஐக்கிய அரபு அமீரகத்தின் கொள்கை வகுப்பின் ஒவ்வொரு அம்சத்தையும் கட்டுப்படுத்தினார்.

2019 ஆம் ஆண்டில், தி நியூயார்க் டைம்ஸ் அவரை மிகவும் சக்திவாய்ந்த அரபு ஆட்சியாளர் மற்றும் பூமியின் மிகவும் சக்திவாய்ந்த மனிதர்களில் ஒருவராக பட்டியலிட்டது

டைம் இதழால் 2019 ஆம் ஆண்டின் மிகவும் செல்வாக்கு மிக்க 100 நபர்களில் ஒருவராகவும் அவர் பெயரிடப்பட்டார்.

13 மே 2022 அன்று சேக் கலீபா பின் சயத் அல் நகியானின் மரணத்திற்குப் பிறகு, முகமது அபுதாபியின் ஆட்சியாளரானார், மேலும் அவர் 14 மே 2022 இல் ஐக்கிய அரபு அமீரகத்தின் 3 வது புதிய ஜனாதிபதியாக தேர்ந்தெடுக்கப்பட்டார்.

மேற்கோள்கள்

1961 பிறப்புகள்
ஐக்கிய அரபு அமீரகத்தின் அரசியல்வாதிகள்
அபுதாபி அமீரகம்
வோலின் மாகாணம்

வோலின் மாகாணம் (Volyn Oblast) உக்ரைன் நாட்டின் வடமேற்கில் பெலருஸ்,  பல்கேரியா மற்றும் போலந்து நாடுகளின் எல்லைகளை ஒட்டி அமைந்துள்ளது. இதன் தலைநகரம் லுட்ஸ்க் நகரம் நகரம் ஆகும். இது நாட்டின் தலைநகரான கீவ் நகரத்திலிருந்து போலந்து நாட்டின் வார்சா நகரத்திற்கு செல்லும் இருப்புப்பாதை, வோலின் மாகாணத்தின் வழியாக செல்கிறது.  20,144 சதுர கிலோ மீட்டர் பரப்பளவு கொண்ட வோலின் மாகாணத்தின் 2021ம் ஆண்டின் சராசரி மக்கள் தொகை 10,27,397 ஆகும்.

அமைவிடம்
உக்ரைன் நாட்டின் வடமேற்கில் அமைந்த வோலின் மாகாணத்தின் வடக்கில் பெலருஸ், வடமேற்கிலும், மேற்கிலும் போலந்து,  கிழக்கில்  ரைவன் மாகாணம், தெற்கில் லிவீவ் மாகாணம், தென்மேற்கில் ரைவன் மாகாணம் எல்லைகளாகக் கொண்டுள்ளது.

மாகாண ஆட்சிப் பிரிவுகள்
வோலின் மாகாணம் 4 மாவட்டங்களையும்,  11 நகரங்களையும், 22 நகரபுற குடியிருப்புப் பகுதிகளையும்,  1053 கிராமங்களையும் கொண்டது.

இதனையும் காண்க
 லுட்ஸ்க் நகரம்

மேற்கோள்கள்

வெளி இணைப்புகள்
 Volyn Oblast State Administration 
 Volyn Region (Newspaper) 
 Picture album 

உக்ரைனின் மாகாணங்கள்
ரைவன் மாகாணம்

ரைவன் மாகாணம் (Rivne Oblast) உக்ரைன் நாட்டில் வடமேற்கில் பெலருஸ் நாட்டின் எல்லையை ஒட்டி அமைந்துள்ளது. இதன் தலைநகரம் ரைவன் நகரம் ஆகும்.  இம்மாகாணாத்தின் வரஷ் நகரத்தில் ரைவன் அணுசக்தி நிலையம் உள்ளது.

எல்லைகள்
ரைவன் மாகாணத்தின் வடக்கில் பெலருஸ் நாடு, கிழக்கில் சைதோமிர் மாகாணம், தெற்கில் தெர்னோப்பில் மாகாணம் மற்றும் கமெல்னிட்ஸ்கி மாகாணம், மேற்கில் வோலின் மாகாணம் எல்லைகளாக உள்ளது.

மாகாண ஆட்சிப் பிரிவுகள்
ரைவன் மாகாணம் 16 மாவட்டங்கள், 11 நகரங்கள், 1003 கிராமங்கள் கொண்டது.

மக்கள் தொகை பரம்பல் 
இம்மாகாணத்தில் உக்குரேனிய மொழி பேசுபவர்கள் 95% ஆக உள்ளனர். 2013ம் ஆண்டின் கணக்கெடுப்பின்படி, இம்மாகாணத்தின் மக்கள் தொகை 11,56,900 ஆகும்.

இதனையும் காண்க
 ரைவன் நகரம்

மேற்கோள்கள்

வெளி இணைப்புகள்
 - Web-site of Rivne

உக்ரைனின் மாகாணங்கள்
நயன்தாரா திரைப்படங்கள்

நயன்தாரா ஒரு இந்திய நடிகையும்  திரைப்படத் தயாரிப்பாளரும் ஆவார். அவர், 2003 ஆம் ஆண்டு, சத்யன் அந்திகாட்டின் மலையாளத் திரைப்படமான மனசினக்கரே மூலம் அறிமுகமானார். அதன்  வணிகரீதியான வெற்றியின் மூலம் நிறைய திரைப்படங்களில்  நடிக்கும் வாய்ப்புக் கிடைத்தது. அடுத்த ஆண்டில் மேலும் இரண்டு மலையாளப் படங்களில் நடித்தார்: அவை ஷாஜி கைலாஸின் நாட்டுராஜாவு மற்றும் ஃபாசிலின் உளவியல் திகிலூட்டும் விஸ்மயத்தும்பது  ஆகியனவாகும். 2005 ஆம் ஆண்டு வெளியான அரியின் தமிழ்த் திரைப்படமான அய்யா என்ற படத்தில் நடித்தார். இவர் நடித்த மலையாளம் அல்லாத வேற்று மொழிப்படம் இதுவாகும். இந்தப் படத்தின் படப்பிடிப்பில் இருந்தபோது, அதன் இயக்குநர் பி.வாசுவின் மனைவி மனசினக்கரைப் பார்த்து சிபாரிசு செய்ததால், அவர் மற்றொரு தமிழ்ப் படமான சந்திரமுகியில் நடித்தார்.. படம் 100 நாட்களுக்கு மேல் திரையரங்குகளில் ஓடியது, இறுதியில் நயன்தாராவை தமிழில் அதிகம் தேடப்பட்ட நடிகைகளில் ஒருவராக மாற்றியது. அந்த ஆண்டின் பிற்பகுதியில், அவர் ஏ.ஆர்.முருகதாஸின் கஜினியில் துணை வேடத்தில் நடித்தார், இது வணிக ரீதியாகவும் பெரிய வெற்றியைப் பெற்றது.

நயன்தாரா 2006 இல் லட்சுமி என்ற படத்தின் மூலம் தெலுங்கு சினிமாவில் அறிமுகமானார். இதைத் தொடர்ந்து அதே ஆண்டு மற்றொரு தெலுங்கு படமான பாஸ் திரைப்படத்தில்  நடித்தார். அந்த ஆண்டில் அவர் நான்கு தமிழ் படங்களில் தோன்றினார்: கள்வனின் காதலி,  வல்லவன், தலைமகன் மற்றும் ஈ . பில்லாவில் (2007) நடித்ததற்காக நயன்தாரா பாராட்டுகளைப் பெற்றார். அந்த படத்தின் வெற்றி, சிபியை (Satyam Infoway Ltd (SIFY) தமிழ் சினிமாவின் கவர்ச்சி ராணி" என்று வர்ணிக்க வழிவகுத்தது. அவரது 2008 ஆம் ஆண்டு வெளியான யாரடி நீ மோகினி அந்த ஆண்டின் வெற்றிப்படம் மட்டுமின்றி, இவரை அந்த ஆண்டின் முன்னணி நடிகையாகவும்.  2009 ஆம் ஆண்டில் இவருடைய   வில்லு, ஆஞ்சநேயுலு மற்றும் ஆதவன் .ஆகிய மூன்று திரைப்படங்கள் வெளியாயின.:2010 ஆம் ஆண்டு, அவர் பெண் கதாநாயகியாக நடித்த அனைத்து திரைப்படங்களும் வணிக ரீதியாக வெற்றி பெற்றன: நான்கு தென் மொழிகளில் அவருக்கு ஐந்து படங்கள் வணிகரீதியான  வெற்றி பெற்றுத்தந்தன இவை: அதுர்ஸ் (தெலுங்கு) மெய்க்காப்பாளர் (மலையாளம்), சிம்ஹா (தெலுங்கு), பாஸ் என்கிற பாஸ்கரன் (தமிழ்) கன்னடத் திரையுலகில் இவர் முதலில் தோன்றிய   சூப்பர் இவர் நடித்த ஒரே கன்னடப்படமாக அமைந்தது.. இவர் நடித்த சிம்ஹா, பாஸ் என்கிற பாஸ்கரன் மற்றும் சூப்பர் ஆகிய திரைப்படங்களுக்காக அந்தந்த மொழிகளில் சிறந்த நடிகைக்கான பிலிம்பேர்  விருதினைப் பெற்றார்.

2011 ஆம் ஆண்டு, நயன்தாரா ஸ்ரீ ராம ராஜ்ஜியத்தில் சீதையாக நடித்தார். இது இந்து இதிகாசமான இராமாயணத்தில் ஒரு அத்தியாயத்தை அடிப்படையாகக் கொண்டது. அதற்காக அவர் சிறந்த நடிகைக்கான பிலிம்பேர் விருதை வென்றார் - தெலுங்கு . கிருஷ்ணம் வந்தே ஜகத்குரும் (2012) திரைப்படத்தில் அவரது நடிப்பு அதே பிரிவில் மற்றொரு வெற்றியை பெற்றுத்தந்தது.. ராஜா ராணி (2013)  நானும் ரவுடிதான் (2015), மற்றும் அறம் (2017), ஆகிய படங்களில் சிறந்த நடிகைக்கான பிலிம்பேர் விருதை பெற்றுத்தந்தன. மேலும் இரு முகன் (2016) படத்திற்காகவும் சிறந்த நடிகைக்கான விருதிற்குப்  பரிந்துரைக்கப்பட்டார்.

திரைப்படம்

இசை கானொளி

தயாரிப்பாளராக 

 நெற்றிக்கன் (2021)
 ராக்கி (2021)
 காத்து வாக்குல ரெண்டு காதல் (2022)
 கனெக்ட் (2022)
 கூழாங்கல் / Pebbles (TBA)
 ஊர்க்குருவி (TBA)
 வாக்கிங் டாக்கிங் ஸ்ட்ராபெரி ஐஸ்கிரீம் (TBA)
 ஷுப் யாத்ரா (குஜராத்தி திரைப்படம்) (TBA)

மேலும் பார்க்கவும் 

 நயன்தாரா பெற்ற விருதுகள் மற்றும் பரிந்துரைகளின் பட்டியல்

குறிப்புகள்

மேற்கோள்கள் 

தமிழ்த் திரைப்படம் தொடர்பான பட்டியல்கள்
சுல்தான் அசுலான் ஷா வானூர்தி நிலையம்

சுல்தான் அசுலான் ஷா வானூர்தி நிலையம் அல்லது ஈப்போ வானூர்தி நிலையம் ; (ஆங்கிலம்: Sultan Azlan Shah Airport அல்லது Ipoh Airport; மலாய்: Lapangan Terbang Sultan Azlan Shah; சீனம்: 怡保国际机场) என்பது மலேசியா, பேராக் மாநிலத்தில் ஈப்போ மாநகரில் அமைந்துள்ள வானூர்தி நிலையம் ஆகும்.

இந்த வானூர்தி நிலையம், பேராக்; ஈப்போ வாழ் மக்களுக்கு வானூர்திச் சேவையை வழங்கும் நிலையமாக விளங்குகிறது. ஈப்போ நகர மையத்தில் இருந்து 6 கிலோமீட்டர் (3.7 மைல்) தொலைவில் அமைந்துள்ளது. சுல்தான் அசுலான் ஷா வானூர்தி நிலையம் மலேசியாவின் ஏழாவது பரபரப்பான வானூர்தி நிலையமாக விளங்குகிறது.

வரலாறு

தொடக்கத்தில் போக்கர் (Fokker) ரக வானூர்திகளுக்கான சிறிய வானூர்தி நிலையமாக தோற்றுவிக்கப்பட்டது. இறுதியில் தாரை (ஜெட்) வானூர்திகளின் செயல்பாடுகளுக்கு இடமளிக்கும் வகையில் விரிவாக்கப்பட்டது.

1989-ஆம் ஆண்டில், பேராக் அரச நகரான கோலாகங்சார் நகருக்கு, இரண்டாம் எலிசபெத் மகாராணியார் வருகை புரிந்தார். அவர் வருகை தருவதற்கு முன்னர் அப்போதைய வானூர்தி நிலையத்தின் முனையம் செப்பனிடப் பட்டது.

சுபாங் வானூர்தி நிலையம்

வடக்கு-தெற்கு விரைவுசாலை திறக்கப்படுவதற்கு முன்னர், இந்த வானூர்தி நிலையத்தை ஏராளமான பயணிகள் பயன்படுத்தி வந்தனர். ஈப்போ கோலாலம்பூர் பயணப் பாதையில் மலேசியா ஏர்லைன்ஸ் (Malaysia Airlines) வானூர்தி நிறுவனம் சுபாங்கில் இருக்கும் சுல்தான் அப்துல் அஜிஸ் ஷா வானூர்தி நிலையத்தைப் பயன்படுத்தியது.

இந்தச் சுபாங் வானூர்தி நிலையம், கோலாலம்பூர், பெட்டாலிங் ஜெயா, கிள்ளான், சுபாங் ஜெயா, கிளானா ஜெயா, டாமன்சாரா நகரப் பகுதிகளுக்கு அருகாமையில் இருந்ததால், பெரும்பாலான ஈப்போ பயணிகள் மலேசியா எயர்லைன்சு வானூர்திச் சேவைக்கு முதலிடம் வழங்கினர். ஆனால், இப்போது நிலைமை மாறிவிட்டது.

புதுத் திட்டங்கள்

வடக்கு-தெற்கு விரைவுச்சாலை திறக்கப்பட்டதும், பலர் அதிக விலை கொண்ட வானூர்திப் பயணத்தைத் தவிர்த்தனர். அதனால் மலேசியா ஏர்லைன்ஸ் தன் சேவையை நிறுத்திக் கொண்டது. பின்னர் ஏர் ஏசியா நிறுவனமும் தன் கோலாலம்பூர் - ஈப்போ வானூர்திச் சேவையை நிறுத்திக் கொண்டது.

சுல்தான் அசுலான் ஷா வானூர்தி நிலையத்தைப் பராமரித்து வரும் மலேசிய வானவூர்தி நிலையங்கள் நிறுவனம் மாற்றுவழியாக வெளிநாட்டுப் பயணிகளைக் கவரும் வகையில் புதுத் திட்டங்களைக் கொண்டு வந்தது.

போயிங் 737 வானூர்திகள்

அந்த வகையில் பெரிய வானூர்திகளின் பயன்பாட்டிற்காக வானூர்தி நிலையத்தை புதுப்பிக்கும் திட்டங்கள் உருவாக்கப்பட்டன. ரிங்கிட் 45 மில்லியன் செலவில் புதிய 'நவீன' முனையக் கட்டிடமும்; மற்றும் விரிவாக்கப்பட்ட ஓடுபாதையும் உருவாக்கப்பட்டன.

2,000 மீட்டர்கள் (6,600 அடி) ஓடுபாதை நீளமாக்கப்பட்டது. இதனால் போயிங் 737 மற்றும் ஏர்பஸ் ஏ320 போன்ற பெரிய வானூர்திகள் தரையிறங்கிச் செல்வதற்கு வசதிகள் ஏற்படுத்தித் தரப்பட்டன.

வெளிநாட்டுச் சேவைகள்

2018-இல், மலிண்டோ ஏர் வானூர்தி நிறுவனம் மேடானுக்கு ஒரு புதிய சேவையைத் தொடங்கியது.

அக்டோபர் 2018-இல், ஏர் ஏசியா வானூர்தி நிறுவனம் ஜொகூர் பாருவில் இருந்து ஈப்போ வரை சேவைகளை மீண்டும் தொடங்கியது.

டிசம்பர் 2018-இல், ஏர் ஏசியா வானூர்தி நிறுவனம் ஈப்போவில் இருந்து சிங்கப்பூர் வரை சேவைகளைத் தொடங்கியது.

வானூர்திச் சேவைகள்

சிங்கப்பூர் சாங்கி வானூர்தி நிலையம்

புள்ளிவிவரங்கள்

இலக்குகள்

மேற்கோள்கள்

மேலும் காண்க
ஈப்போ

பேராக்
மலேசிய வானூர்தி நிலையங்கள்
பிளைத் நெட்டைக்காலி

பிளைத் நெட்டைக்காலி (Blyth's pipit)(ஆந்தசு காடில்விசுகி) என்பது மங்கோலியா மற்றும் சீனா, திபெத் மற்றும் இந்தியாவின் அண்டை பகுதிகளில் இனப்பெருக்கம் செய்யும் ஒரு நடுத்தர அளவிலான குருவியாகும். இது தெற்காசியாவில் திறந்த தாழ் நிலப்பகுதிகளுக்கு நகரும் நீண்ட தூரம் புலம்பெயரும் பறவையாகும். இது மேற்கு ஐரோப்பாவிற்கு மிகவும் அரிதான வேக்ரண்ட் ஆகும்.

பிளைத் நெட்டைக்காலி பெரிய நெட்டைக்காலியாகும். ஆனால் இவை தரையில் காணப்படும் வேறுபடுத்தியறிய இயலா சிற்றினமாகும். இதன் மேல் பகுதி பழுப்பு நிறத்துடன் கீழே வெளிர் நிறமாகக் காணப்படும். இது ரிச்சர்டு நெட்டைக்காலி போன்று காணப்படும். ஆனால் சற்று சிறியது, குறுகிய கால்கள் மற்றும் குறுகிய அடர் அலகுடன், வலுவானது பறத்தலையும் ரிச்சர்டு நெட்டைக்காலியினை விடத் தெளிவான அழைப்பினை உடையது.

தெற்காசியாவில், குளிர்காலத்தில், ரிச்சர்டு நெட்டைக்காலி உட்பட, உட்பட இப்பகுதியில் வசிக்கும் மற்ற பெரிய நெட்டைக்காலியிலிருந்து இதை வேறுபடுத்துவதில் கவனமாக இருக்க வேண்டும். இந்த சிற்றினம் பூச்சி உண்ணி வகையினைச் சார்ந்தது.

இந்த பறவைக்கு ஆங்கிலேய விலங்கியல் நிபுணர் எட்வர்ட் பிளைத் பெயரிடப்பட்டது. ஆந்தசு என்ற பேரினப் பெயர் புல்வெளிகளின் சிறிய பறவையின் இலத்தீன் பெயர். குறிப்பிட்ட காடில்விசுகி என்பது போலந்து பிரபு மற்றும் கள இயற்கை ஆர்வலர் விக்டர் காடில்விசுகியை நினைவுகூருகிறது.

மேற்கோள்கள்

மேலும் படிக்க

அடையாளம் 

 ஹியர்ட், கிறிஸ் (1995) மர்மத்தை அவிழ்ப்பது பறவைக் கடிகாரம் 41:20-24
 பேஜ், டக் (1997) ரேரிட்டிஸ் கமிட்டியின் கோப்புகளில் இருந்து: வெளிறிய பிளைத்ஸ் பிபிட் பிரித்தானிய பேர்ட்ஸ் 90(10):404-409 வழங்கிய சிக்கல்கள்

மங்கோலியப் பறவைகள்
நெட்டைக்காலிகள்
மாணிக் சாகா

மாணிக் சாகா (பிறப்பு 8 ஜனவரி 1953) பாரதிய ஜனதா கட்சியின் சார்பில் திரிபுரா முதல்வராக உள்ளவர். 15 மே 2022 அன்று திரிபுராவின் 12வது முதலமைச்சராக பதவியேற்றார். இவர் பாரதிய ஜனதா கட்சியின் திரிபுரா மாநிலத் தலைவராகப் பதவி வகித்தார். மாநிலத்தில் சட்டமன்றத் தேர்தலுக்கு ஓராண்டு உள்ள நிலையில், 14 மே 2022 அன்று, பிப்லப் குமார் தேவ் பதவியை விலகியதை தொடர்ந்து மாணிக் சாகா முதல்வராகப் பதவி ஏற்கின்றார். அவசரமாக அழைக்கப்பட்ட பா.ஜ.க. சட்டமன்றக் கட்சிக் கூட்டத்திற்குப் பிறகு, தேவ், சாகாவின் பெயரைத் தன்னை தொடர்ந்து முதல்வராக அறிவித்து, புதிய முதலமைச்சருக்கு ஒத்துழைப்பதாகக் கூறினார். இவர் மாநிலங்களவை உறுப்பினராகவும் இருந்தார்.

தனிப்பட்ட வாழ்க்கை 
மக்கான் லால் சகா மற்றும் பிரியா பாலா சாகா ஆகியோருக்கு மகனாக 8 சனவரி 1953-ல் சகா பிறந்தார். இவர் தனது பல் மருத்துவ பட்டப்படிப்பினையும் முதுநிலைப் படிப்பினையும் முறையே பாட்னா பல் மருத்துவக் கல்லூரி, பீகார் மற்றும் கிங் ஜார்ஜஸ் மருத்துவக் கல்லூரி, இலக்னோவில் முடித்தார் . சாகா திருமதி சுவப்னாவினை மணந்தார். இவர் திரிபுரா துடுப்பாட்ட சங்கத்தின் தலைவராகவும் உள்ளார். இவர் தீவிர அரசியலில் ஈடுபடுவதற்கு முன்பு, கபானியாவில் உள்ள திரிபுரா மருத்துவக் கல்லூரியில் பேராசிரியராக மருத்துவம் கற்பித்து வந்தார்.

இரண்டாம் முறை முதலமைச்சராக
2023 திரிபுரா சட்டமன்றத் தேர்தலில் பெரும்பான்மை இடங்களை வென்ற பாரதிய ஜனதா கட்சியின் தலைவர் மாணிக் சாகா, இரண்டாவது முறையாக திரிபுரா முதலமைச்சராக 8 மார்ச் 2023 அன்று பதவி ஏற்க உள்ளார்.

மேற்கோள்கள் 

திரிபுரா முதலமைச்சர்கள்
திரிபுரா நபர்கள்
வாழும் நபர்கள்
1953 பிறப்புகள்
மாநிலங்களவை உறுப்பினர்கள்
பாரதிய ஜனதா கட்சி அரசியல்வாதிகள்